<classify> Olunga, ambaye amekuwa akingara kwenye michuano ya Kombe la Kagame inayoendelea Dar es Salaam kwa kufanya vizuri, saini yake inatajwa kuwaniwa na timu za Simba, Yanga na Azam ili abaki kucheza Ligi Kuu Bara.Akizungumza na kituo kimoja cha redio nchini jana, Mtendaji Mkuu wa Azam FC, Saad Kawemba alisema wanataka kumsainisha mchezaji huyo kisha ataendelea kubaki Kenya ambako watamchukua baadaye watakapomhitaji.Inaelezwa kuwa mchezaji huyo ana mkataba mrefu na miamba hiyo ya soka ya Kenya na pia ni mwanafunzi katika chuo kikuu kimojawapo cha nchini humo akisomea uhandisi. Hadi kabla ya mechi za jana, alikuwa akiongoza kwa ufungaji mabao Kagame akiwa na mabao matatu.Tumefanya mazungumzo ya kituo chake cha soka cha Libert ambao ndio wanaoweza kumruhusu, lakini pia Gor Mahia na mazungumzo yanakwenda vizuri, tukifanikiwa tutawajulisha, alisema Kawemba.Alisema hakufanya mazungumzo na mchezaji mwenyewe, bali hicho kituo chake cha soka cha Libert akiamini ndio wenye mamlaka kama alivyoelekezwa na timu inayomshikilia kwa sasa Gor Mahia.Kawemba alisema iwapo wakifanikiwa watamuacha kwanza Kenya kwa sababu bado wana wachezaji saba wa kigeni hivyo atakuwa huko na watapomhitaji atakuja kujiunga nao rasmi.Unajua kwa sasa tumetimiza idadi ya wachezaji saba, na Olunga tunamhitaji tunataka kumpa mkataba halafu ataendelea kubaki huko hadi kocha wetu akimhitaji tutamuita, alisema.Alisema wanaheshimu kwamba mchezaji huyo bado ni mwanafunzi wa chuo hivyo hata watakapoamua kumhamishia Tanzania watatoa kipaumbele kwenye masomo yake kuja kuendelea huku akiendelea na masomo.Mtendaji huyo alisema wao wamevutiwa na kiwango chake na kufanya mazungumzo na viongozi wake, lakini hawaizuii klabu nyingine zinazomtaka kuacha kufanya mazungumzo naye.Hivi karibuni, mabingwa hao wa Tanzania Bara walimsajili mshambuliaji mwingine nyota wa Kenya, Allan Wanga ambaye ni mchezaji huru baada ya kumalizana na El Merreikh.  <topic>: MICHEZO 